जेपी पार्क और रामलीला मैदान से हटी धारा 144  
दिल्ली पुलिस ने जेपी पार्क और रामलीला मैदान के आसपास के इलाक़ों से धारा 144 हटा ली है। दिल्ली पुलिस के एक एसीपी ने इस बारे में आदेश जारी किए हैं।
अन्ना हज़ारे के अनशन का रास्ता साफ हो गया है। दिल्ली पुलिस ने जेपी पार्क और रामलीला मैदान के आसपास के इलाक़ों से धारा 144 हटा ली है। कमला मार्केट सब डिवीज़न के एसीपी मनोहर सिंह ने इस बारे में आदेश जारी किए हैं। अन्ना हज़ारे 16 मार्च से जेपी पार्क पर अनशन करने वाले थे लेकिन 15 अगस्त को सुरक्षा कारणों से बहादुरशाह ज़फर मार्ग, दिल्ली गेट, चौक से तिलक ब्रिज, जयप्रकाश नारायण पार्क, शहीद पार्क, प्रेस एरिया और आसपास के इलाकों में धारा 144 लगाने का आदेश जारी किया गया था हालांकि इसका खास मकसद अन्ना हज़ारे को जेपी पार्क में अनशन करने से रोकना था। लेकिन अब धारा 144 को हटा लिया गया है।